Zápisnica 

z 25.  zasadnutia Obecného zastupiteľstva  Obce Petrovce 
konaného dňa 01.06.2026   

___________________________________________________________________________

Prítomní:          starosta obce : Ing. Miroslav Bobrik
                           Poslanci: Mgr. Anna Hliboká Čurliková
                                           Ing. Peter Hadbavný

                                           Andrej Čurlík




        Rastislav Rozkoš

Hlavná kontrolórka obce: Ing. Andrea Orečná

Neprítomný:        Martin Čurlík

PROGRAM  :
1. Otvorenie
2. Voľba návrhovej komisie a overovateľov zápisnice
3. Schválenie programu rokovania
4. Kontrola plnenia uznesenia z predchádzajúcich zasadnutí 
5. Stanovisko hlavného kontrolóra k Záverečnému účtu Obce Petrovce
6. Prejednanie a schválenie Záverečného účtu Obce Petrove za rok 2025
7. Prejednať a schváliť úpravu Rozpočtu na rok 2026

8. Prejednanie a schválenie Zmluvy o uzatvorení budúcej Kúpnej zmluvy s VSD. Predmetom bude predaj časti pozemku, ktorý bude zastavaný kioskovou trafostanicou s príslušenstvom.
9. Prejednanie a schválenie Dodatku k Zmluve o preložke verejnej elektronickej komunikačnej siete zo dňa 07.06.2024

10. Prejednať a schváliť delegovanie zástupcov zriaďovateľa za členov Rady Spojenej školy, Petrovce 114

11. Prejednanie a schválenie plánu kontrolnej činnosti na 2. polrok 2026

12. Správu hlavnej kontrolórky o:
· výsledku kontroly vedenia pokladnice a obehu účtovných dokladov

· kontrole plnenia rozpočtu obce

13. Prejednanie a schválenie rozhodnutia o spôsobe rekonštrukcií – výstavby ihriska na zriadenie ľadovej plochy
14. Prejednanie a schválenie termínu otvorenie „Obecného  múzea“ – organizačného a personálneho zabezpečenia
15. Informácia o stave prípravy a zabezpečenia akcií organizovaných obcou:

· Juniáles 20.06.2026

· Futbalový turnaj na Anny

· 53. ročník Stretnutia pod Lysou – partizánske chodníčky 
16. Zhrnutie prijatých uznesení k jednotlivým bodom programu
17. Záver
K 1. bodu - Otvorenie zasadnutia
Rokovanie OZ  otvoril Ing. Miroslav Bobrik, starosta obce.  Privítal všetkých prítomných poslancov. 

K 2. bodu - Voľba návrhovej komisie a overovateľov zápisnice
Starostom obce Ing. Miroslavom Bobrikom boli navrhnutí:

Overovatelia zápisnice:  Andrej Čurlík
Návrhová komisia:    Ing. Peter Hadbavný, Mgr. Anna Hliboká Čurlíková    
Poslanci prednesený návrh schválili bez pripomienok.

Hlasovanie:    za: 4 poslanci:   Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš
Za zapisovateľku bola určená: Mgr. Mária Vargová
K 3. bodu - Schválenie programu rokovania 
Program rokovania predložil starosta obce s tým, že sa mení znenie bodu 15 - Prejednať a schváliť zneškodnenie 3000 litrov chemikálií z chemickej čističky, ostatné body pokračujú tak ako je dané s tým, že sa posunú. Všetci zúčastnení poslanci ho takto so zmenou schválili. 
Hlasovanie: za 4 poslanci –Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš
K 4. bodu - Kontrola plnenia uznesenia z predchádzajúcich zasadnutí 
Starosta obce Ing. Miroslav Bobrik informoval prítomných poslancov  o priebežnom plnení predchádzajúcich uznesení, ktoré boli splnené okrem jedného  a tým je možnosť modernizácie – výstavby multifunkčného ihriska na letné a zimné športy s vytvorením verejného priestoru pre rodiny s deťmi, nakoľko doteraz nedošlo k dohode s vlastníkmi pozemku.
Obecné zastupiteľstvo obce Petrovce v súlade  § 11 ods.4 zákona č.369/1990 Zb. o obecnom zriadení v z. n. p. berie na vedomie informáciu o plnení uznesení z predchádzajúcich zasadnutí OcZ. 

K 5. bodu - Stanovisko hlavného kontrolóra k Záverečnému účtu Obce Petrovce

Poslanci OcZ zobrali na vedomie Stanovisko hlavnej kontrolórky Ing. Andrei Orečnej k záverečnému účtu obce Petrovce za rok 2025.

K 6. bodu - Prejednanie a schválenie Záverečného účtu Obce Petrove za rok 2025

Návrh záverečného účtu obce Petrovce za rok 2025 predložil starosta obce Ing. Miroslav Bobrik.
Poslanci Obecného zastupiteľstva Obce Petrovce, v súlade s §11  ods. 4 ím. b) zákona č. 369/1990 Zb. o obecnom zriadení v z. n. p.

· zobrali na vedomie návrh záverečného účtu za rok 2025

· schválili bez výhrad celoročné hospodárenie obce za rok 2025

· schválili: 
- prebytok hospodárenia vo výške 40 713,32 eur, zistený podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov

- použitie prebytku na tvorbu rezervného fondu vo výške 40 713,32 eur

Hlasovanie: za 4 poslanci –Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 7. bodu - Prejednať a schváliť úpravu Rozpočtu na rok 2026

Starosta obce oboznámil poslancov OcZ s potrebou úpravy rozpočtu, nakoľko sa pri jeho tvorbe opomenulo na isté skutočnosti, ktorými sú odchodné a odstupné pre dlhoročných zamestnancov. Poslanci navrhli niekoľko násobné vyplatenie odchodného a odstupného, s ktorým súhlasil aj starosta obce. Ide o presun finančných prostriedkov medzi položkami výdavkov a to následovne, pri:
· položke 611 – tarifné platy – navýšenie o 23 000,00 eur

· položke 620 – odvody do zdravotnej a sociálnej poisťovne – navýšenie o 8 000,00 eur,
· položke 630 – materiál, rutinná štandardná údržba a služby – zníženie o 31 000,00 eur.

Poslanci OcZ schválili bez pripomienok.     
Hlasovanie: za 4 poslanci –Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 8. bodu - Prejednanie a schválenie Zmluvy o uzatvorení budúcej Kúpnej zmluvy s VSD. Predmetom bude predaj časti pozemku, ktorý bude zastavaný kioskovou trafostanicou s príslušenstvom.

Starosta obce Ing. Miroslav Bobrik prejednal s poslancami OcZ obsah zmluvy, vysvetlil im prípadné nejasnosti, zodpovedal na otázky a následne Zmluvu o uzatvorení budúcej Kúpnej zmluvy s VSD poslanci OcZ obce Petrovce schválili následovne:
Hlasovanie: 
za: 3 poslanci –Mgr. Anna Hliboká Čurliková, Ing. Peter Hadbavný, Andrej Čurlík, 
zdržal sa: 1 poslanec - Rastislav Rozkoš

K 9. bodu - Prejednanie a schválenie Dodatku k Zmluve o preložke verejnej elektronickej komunikačnej siete zo dňa 07.06.2024

Starosta obce Ing. Miroslav Bobrik po prejednaní Dodatku s poslancami OcZ odporúča schváliť ho, aby sa predišlo prípadným komplikáciám v prípade nepodpísania a tým by bola táto situácia, ktorá nastala uzavretá a ukončená.

Poslanci OcZ schválili.     

Hlasovanie: za 4 poslanci –Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš
K 10. bodu - Prejednať a schváliť delegovanie zástupcov zriaďovateľa za členov Rady Spojenej školy, Petrovce 114

Pánom starostom Ing. Miroslavom Bobrikom boli navrhnutí dvaja delegáti, ktorí s delegovaním súhlasili a to:

· Anna Gajdošová – administratívna pracovníčka OcÚ Petrovce
· Martin Čurlík – poslanec OcZ Petrovce
Poslanci OcZ schválili bez pripomienok.     

Hlasovanie: za 4 poslanci –Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 11. bodu - Prejednanie a schválenie plánu kontrolnej činnosti na 2. polrok 2026

Návrh Plánu kontrolnej činnosti na 2. polrok 2026 hlavnej kontrolórky Ing. Andrei Orečnej poslanci prejednali a schválili. Je potrebné sa riadiť týmto plánom.
Hlasovanie: za 4 poslanci-Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 12. bodu - Správu hlavnej kontrolórky o výsledku kontroly vedenia pokladnice a obehu účtovných dokladov a kontrole plnenia rozpočtu obce

Starosta obce Ing. Miroslav Bobrik oboznámil prítomných poslancov OcZ so Správou hlavnej kontrolórky o výsledku vyššie uvedených kontrol.
Zúčastnení poslanci OcZ zobrali správu na vedomie.

K 13. bodu - Prejednanie a schválenie rozhodnutia o spôsobe rekonštrukcií – výstavby ihriska na zriadenie ľadovej plochy
Starosta obce informoval poslancov o výsledku stretnutia s predstaviteľmi cirkevného zboru z Hanušoviec nad Topľou. Nakoľko nedošlo k jednoznačnému výsledku, je potrebné to riešiť iným spôsobom. Starosta a poslanci OcZ poverili pána Ing. Petra Hadbavného k riešeniu uvedeného problému na biskupskom úrade v Prešove. Termín bol stanovený do 15. júna 2026 a následné stretnutie OcZ k ďalšiemu postupu riešenia problému. 
Prítomní poslanci uvedený návrh prejednali a schválili.

Hlasovanie: za 4 poslanci - Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 14. bodu - Prejednanie a schválenie termínu otvorenie „Obecného  múzea“ – organizačného a personálneho zabezpečenia 
Starosta obce prejednal s poslancami OcZ termín otvorenia „Obecného múzea“, ktorý navrhuje na deň 05. septembra 2026, ktorý predchádza dňu smutnej spomienky vypálenia obce. Organizačné a personálne zabezpečenie bude zastrešené poslancami OcZ a zamestnancami OcÚ na pozemku pána Čurlíka.
Prítomní poslanci uvedený návrh prejednali a schválili.

Hlasovanie: za 4 poslanci - Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 15. bodu – Prejednať a schváliť zneškodnenie 3 000 litrov chemikálií z chemickej čističky
Starosta obce oboznámil poslancov so situáciou na chemickej časti ČOV, kde poukázal na potrebu zneškodnenia cca 3000 l chemikálií, ktoré by mohli v budúcnosti spôsobiť určité nebezpečenstvo. Na základe ponuky od pána Barteka by zneškodnenie jednej tony činilo čiastku 850 eur bez DPH. K cene bude potrebné dopočítať dopravu.
Prítomní poslanci uvedený návrh prejednali a schválili.

Hlasovanie: za 4 poslanci - Mgr. Anna Hliboká Čurliková, Ing. Peter Hadbavný, Andrej Čurlík, Rastislav Rozkoš

K 16. bodu - Informácia o stave prípravy a zabezpečenia akcií organizovaných obcou:

· Juniáles 20.06.2026

· Futbalový turnaj na Anny

· 53. ročník Stretnutia pod Lysou – partizánske chodníčky 
Starosta obce informoval  prítomných poslancov o stave akcií organizovaných obcou následovne:
- Juniáles, ktorý sa uskutoční dňa 20.06.2026 o 14:00 hod. v areáli Spojenej školy, bude zabezpečený zamestnancami OcÚ. Aktivity a hry pre deti zabezpečia animátori zo Zábavky. Občerstvenie bude zabezpečené formou predajných stánkov.

- Futbalový turnaj na Anny bude zrealizovaný za predpokladu vytvorenia futbalových družstiev.

- 53. ročník Stretnutia pod Lysou – partizánske chodníčky, ktoré sa uskutočnia dňa 09.08.2026. Prípravu areálu, postavenie tribúny zabezpečia zamestnanci OcÚ, moderovanie podujatia – Mgr. Anna Hliboká Čurlíková – poslankyňa OcZ Petrovce. Zabezpečenie programu a sprievodných akcií – starosta obce v súčinnosti s poslancami OcZ Petrovce.
Zúčastnení poslanci OcZ berú informáciu na vedomie.
K 17. bodu - Zhrnutie prijatých uznesení k jednotlivým bodom programu

Body sa prechádzali a schvaľovali jednotlivo.

K 18. bodu - Záver 

Pán starosta  sa poďakoval prítomným poslancom za účasť a ukončil zasadnutie. 
Zapísala: Mgr. Mária Vargová                                               ......................................
Starosta obce: Ing. Miroslav Bobrik                                     .......................................

Overovatelia : 

Andrej Čurlík
                                                                        ........................................
PAGE  
4

